উখিয়ার সমুদ্র উপকূল ছোয়াংখালী সরকারি প্রাথমিক বিদ্যালয়ের ভারপ্রাপ্ত প্রধান শিক্ষক মহিবুল্লাহ লাগামহীম দুর্নীতি, ব্যাপক অনিয়ম, শিক্ষকদের মারধর, ক্ষমতার অপব্যবহার, নৈরাজ্য ও ত্রাস কায়েমের গুরুতর অভিযোগ উঠেছে। বিশেষ করে পিএসসি পরীক্ষার খাতা কেলেংকারির ঘটনায় জড়িত থাকার সত্যতা প্রমাণ পাওয়ায় উখিয়া উপজেলা নির্বাহী কর্মকর্তা অভিযুক্ত শিক্ষক মহিবুল্লাহের বিরুদ্ধে বিভাগীয় ব্যবস্থা গ্রহণের সুপারিশ করা হয়। সর্বশেষ স্কুল ছাত্র মোশারফ উল ইসলাম নামক এক কিশোরকে প্রকাশ্যে হত্যার চেষ্টা ও মারাত্মক জখম করায় এলাকার মানুষ ফুঁসে উঠেছে। ওই ঘটনায় বিভিন্ন অপরাধের খল নায়ক মহিবুল্লার বিরুদ্ধে কক্সবাজার জুড়িসিয়াল ম্যাজিস্ট্রেট আদালতে মামলা দায়ের করা হয়েছে। যার মামলা নং সিআর ৩৫১৮ তারিখ-০৫-০১-২০১৮ইং। ধারা নং ৩২৩/৩২৬/৩০৭/৩২৫ ও ৩৪ দঃ বিঃ।